Bombardamentele israeliene din Gaza au ucis cel puțin 35 de persoane, inclusiv 12 copii.
Cel puțin 35 de morți în Gaza, Israelul răspunde la atacurile cu rachete. Armata israeliană a declarat că a ucis peste 15 militanți. Rachete au fost lansate spre Tel Aviv la primele ore ale dimineții de miercuri. Sirenele au putut fi auzite în jurul orei 3 dimineața, ora locală.
Tensiunile dintre israelieni și palestinieni s-au intensificat și mai mult, în condițiile în care militanții palestinieni din Gaza au tras sute de rachete în Israel, care a răspuns cu atacuri aeriene asupra enclavei, pe măsură ce tulburările s-au răspândit în orașe, relatează CNN.Prim-ministrul israelian Benjamin Netanyahu s-a adresat națiunii din Tel Aviv, spunând: "Suntem în mijlocul unei operațiuni semnificative".Bombardamentele israeliene din Gaza au ucis cel puțin 35 de persoane, inclusiv 12 copii, potrivit oficialilor de sănătate palestinieni, care au mai spus că 220 de persoane au fost rănite, începând de marți seara. Armata israeliană a declarat că a ucis peste 15 militanți.Rachete au fost lansate spre Tel Aviv la primele ore ale dimineții de miercuri. Sirenele au putut fi auzite în jurul orei 3 dimineața, ora locală.Un bloc turn de 13 etaje din orașul Gaza s-a prăbușit marți seară după ce a fost lovit de un atac aerian israelian, atrăgând promisiuni de represalii din partea militanților.Armata israeliană a declarat că imobilul adăpostea birouri utilizate de Hamas pe mai multe etaje, precum și o unitate de cercetare și dezvoltare pentru rachete. Armata a mai spus că a avertizat în prealabil civilii din clădire și a oferit suficient timp pentru ca aceștia să poată evacua locul.Hamas și Jihadul Islamic au promis că vor riposta trăgând rachete asupra orașului Tel AvivBrigăzile Izz ad-Din al-Qassam, aripa militară a Hamas, au declarat ulterior că grupul a tras spre Tel Aviv 130 de rachete marți seară, într-o declarație transmisă pe Whatsapp.În ultimele două zile, Hamas și Jihadul Islamic din Gaza au lansat cel puțin 500 de rachete spre Israel, forțând închiderea principalului aeroport internațional din Israel, Ben Gurion, aflat la aproximativ cincisprezece kilometri est de Tel Aviv.Armata israeliană a efectuat peste 150 de lovituri în Gaza începând de marți după-amiază, potrivit unui purtător de cuvânt, care a spus că Israelul a chemat și 5.000 de rezerviști în serviciul activ pentru a "îmbunătăți" operațiunea sa din Gaza.